২০১৩ সালের পঞ্চায়েত নির্বাচনের প্রাক্কালে পশ্চিমবঙ্গ সরকারের পঞ্চায়েত দফতরের প্রধান সচিবের ২৮-০৩-২০১৩ তারিখের ১৩০১ নম্বর নোটিফিকেশন অনুসারে ‘নানান ভাতা বৃদ্ধি থেকে পদোন্নতি, ভোটের মুখে সুবিধা ঘোষণায় প্রশ্ন’ (২৯-৩) শীর্ষক সংবাদটি প্রকাশিত হয়েছিল। ফলে অন্যদের সঙ্গে ত্রিস্তর পঞ্চায়েতের কর্মচারীদের মনে বেশ খুশির সঞ্চার হয়েছিল। কিন্তু আজ পাঁচ বছর অতিক্রান্ত হয়ে আরও একটি পঞ্চায়েত নির্বাচন (২০১৮) শেষ হয়ে গেলেও, উক্ত বিভিন্ন পদে পদোন্নতির নিয়োগ সংক্রান্ত কোনও প্রকার ‘সুনির্দিষ্ট নিয়মাবলি’ (রিক্রুটমেন্ট রুলস) তৈরি করে গেজ়েট আকারে তা প্রকাশ হয়নি।